২০৩১ ক্রিকেট বিশ্বকাপ

**২০৩১ ক্রিকেট বিশ্বকাপ** হলো একটি অনুষ্ঠিতব্য ক্রিকেট বিশ্বকাপ প্রতিযোগিতা। ২০৩১ সালে ভারত এবং বাংলাদেশে বসবে বিশ্বকাপ ক্রিকেট প্রতিযোগিতার পঞ্চদশ আসর। ভারতে এ নিয়ে পঞ্চম বারের মতো বিশ্বকাপের আসর বসবে। পূর্বে ১৯৮৭, ১৯৯৬, ২০১১ এবং ২০২৩ সালে ভারতে বিশ্বকাপের আসর বসেছিল। আর বাংলাদেশে এ নিয়ে দ্বিতীয়বারের মতো বিশ্বকাপের আসর বসবে। পূর্বে ২০১১ সালে বাংলাদেশ প্রথম বারের আয়োজন করেছিল ক্রিকেট বিশ্বকাপ।

২০১৫ সালের পর দ্বিতীয় বারের মতো বিশ্বকাপ ১৪ দল নিয়ে হবে। ২০২৭ সালেও বিশ্বকাপ ১৪ দল নিয়ে অনুষ্ঠিত হয়েছিল।

## আয়োজক নির্ধারণ
২০২১ সালের মে মাসে, ক্রিকেট দক্ষিণ আফ্রিকা ২০২৭ সালের ক্রিকেট বিশ্বকাপের জন্য একটি বিড জমা দেওয়ার ঘোষণা করে। ২০২১ সালের ১৬ নভেম্বরে আন্তর্জাতিক ক্রিকেট কাউন্সিল (আইসিসি) ২০২৭ ও ২০৩১ বিশ্বকাপ টুর্নামেন্টের আয়োজক দেশগুলোর নাম ঘোষণা করে। দক্ষিণ আফ্রিকা, জিম্বাবুয়ে এবং নামিবিয়াকে যৌথভাবে ২০২৭ সালের টুর্নামেন্টে জন্য আয়োজক নির্ধারণ করা হয়। সেসময় আইসিসি ২০৩১ সালের টুর্নামেন্টটি ভারত ও বাংলাদেশকে যৌথভাবে আয়োজন করার দায়িত্ব দেয়।

## দল
}

|-
|আইসিসি পুরুষ ওডিআই দলের র‍্যাঙ্কিং
| -
|বিভিন্ন
|৮
|
|-
|ক্রিকেট বিশ্বকাপ বাছাইপর্ব
| -
|
|৪
|
|-
! colspan="3" |মোট
! colspan="2" |১৪
|}

## যোগ্যতা
মোট ১৪-দলের অংশগ্রহণে ২০৩১ ক্রিকেট বিশ্বকাপ অনুষ্ঠিত হবে। পূর্বে ২০০৩, ২০১১, ২০১৫ ও ২০২৭ সালের বিশ্বকাপে ১৪-দলের অংশগ্রহণে অনুষ্ঠিত হলেও ২০১৯ ও ২০২৩ সালের বিশ্বকাপ প্রতিযোগিতা ১০-দলের সমন্বয়ে অনুষ্ঠিত হয়। 

২০২৭ বিশ্বকাপে বাছাইপর্ব থেকে ওডিআই সুপার লিগ বাতিল হয়েছে। এই বাছাইপর্ব আইসিসির সহযোগী ও ওয়ানডে স্ট্যাটাস প্রাপ্ত সব প্রত্যেক সদস্যের জন্য উন্মুক্ত থাকবে। এরফলে বিশ্বকাপে শুধুমাত্র টেস্টভূক্ত দেশগুলোর জন্যই নির্ধারিত থাকবে না। 

ভারত এবং বাংলাদেশ (সহ-আয়োজক) ব্যতীত আইসিসি ওডিআই দলের র‍্যাঙ্কিং শীর্ষ আটটি দল ২০৩১ ক্রিকেট বিশ্বকাপের জন্য সরাসরি যোগ্যতা অর্জন করবে, বাকি চারটি স্থান ক্রিকেট বিশ্বকাপ বাছাইপর্বের দ্বারা নির্ধারিত হবে।

## বিন্যাস
এই বিশ্বকাপের কাঠামো ২০২৭ বিশ্বকাপের মতো হবে। সরাসরি ও বাছাই পর্বের মাধ্যমে যোগ্যতা অর্জন করা ১৪টি দল মোট ৫৪টি ম্যাচ খেলবে। দলগুলো দুটি গ্রুপে ভাগ হয়ে নিজের গ্রুপের বাকি ছয়টি দলের বিপক্ষে একটি করে ম্যাচ খেলবে। ৭টি দলের সমন্বয়ে গঠিত প্রতি গ্রুপে ২১টি করে ম্যাচ হবে। অর্থাৎ, গ্রুপ পর্বে মোট ৪২টি ম্যাচ অনুষ্ঠিত হবে।

গ্রুপ পর্বের খেলাগুলোয় অর্জিত পয়েন্টের ভিত্তিতে প্রতি গ্রুপের শীর্ষ ৩ দল করে মোট ৬টি দল পরবর্তী ধাপে উন্নীত হবে। এই বিশ্বকাপে কোয়ার্টার ফাইনাল থাকছে না। দীর্ঘ বিরতির পর ২০২৭ বিশ্বকাপে পুনরায় সুপার সিক্স ফরম্যাট ফিরতে যাচ্ছে। এর পূর্বে ১৯৯৯ ও ২০০৩ সালে যথাক্রমে ১২ ও ১৪ দলের সমন্বয়ে আয়োজিত বিশ্বকাপে সুপার সিক্স ফরম্যাট ছিল। এই পর্বে প্রতিটি দল অন্য গ্রুপ থেকে উন্নীত ৩টি দলের বিপক্ষে একটি করে ম্যাচ খেলবে। অর্থাৎ, সুপার সিক্সে দলগুলো এমন প্রতিপক্ষের বিরুদ্ধে খেলবে, যাদের বিরুদ্ধে গ্রুপ পর্বে কোনও ম্যাচ খেলা হয়নি। ফলে সুপার সিক্সে মোট ৯টি ম্যাচ অনুষ্ঠিত হবে।

সুপার সিক্স পর্বের পয়েন্টের উপর ভিত্তি করে দুই গ্রুপের তলানীতে থাকা দলদুটি বাদ পড়বে এবং প্রতি গ্রুপের শীর্ষ দুই দল তথা মোট ৪টি দল সেমি ফাইনাল খেলার যোগ্যতা অর্জন করবে। এই পর্বের দুটি ম্যাচের জয়ী দল ফাইনাল ম্যাচে অংশগ্রহণ করবে। ২০৩১ ক্রিকেট বিশ্বকাপেও কোনও তৃতীয় স্থান নির্ধারনী ম্যাচ থাকছে না।

## ভেন্যু
আইসিসি এবং সংশ্লিষ্ট ক্রিকেট বোর্ডগুলোর প্রাথমিক পরিকল্পনা অনুযায়ী ভেন্যুগুলো হলো-
}
|-
|নরেন্দ্র মোদি স্টেডিয়াম
|আহমেদাবাদ
|১,৩২,০০০
|
|-
|ইডেন গার্ডেন ক্রিকেট স্টেডিয়াম
|কলকাতা
|৬৮,০০০
|
|-
|এম. এ. চিদম্বরম স্টেডিয়াম
|চেন্নাই
|৩৮,২০০
|
|-
|ওয়াংখেড়ে স্টেডিয়াম
|মুম্বই
|৩৩,১০৮
|
|-
|অরুণ জেটলি স্টেডিয়াম
|নয়াদিল্লি
|৩৫,২০০
|
|-
! colspan="4" |
|-
|শের-ই-বাংলা জাতীয় ক্রিকেট স্টেডিয়াম
|ঢাকা
|২৫,০০০-২৬,০০০
|
|-
|বীরশ্রেষ্ঠ ফ্লাইট লেফটেন্যান্ট মতিউর রহমান ক্রিকেট স্টেডিয়াম
|চট্টগ্রাম
|২০,০০০-২২,০০০
|
|-
|সিলেট আন্তর্জাতিক ক্রিকেট স্টেডিয়াম
|সিলেট
|১৮,৫০০
|
|}

## গ্রুপ পর্ব
### গ্রুপ এ

### গ্রুপ বি

## সুপার সিক্স

## নকআউট পর্ব

### ব্র্যাকেট

### খেলা

#### সেমিফাইনাল

#### ফাইনাল

## টীকা

## তথ্যসূত্র

বিষয়শ্রেণী:ক্রিকেট প্রতিযোগিতা
বিষয়শ্রেণী:ক্রিকেট বিশ্বকাপ প্রতিযোগিতা
বিষয়শ্রেণী:ভারতে অনুষ্ঠিত আন্তর্জাতিক ক্রীড়া প্রতিযোগিতা
বিষয়শ্রেণী:বাংলাদেশে অনুষ্ঠিত আন্তর্জাতিক ক্রীড়া প্রতিযোগিতা